पाएं अपने शहर की ताज़ा ख़बरें और फ्री ई-पेपरडाउनलोड करें
अब न तो गली-मोहल्ले की किराना दुकानें खुलेंगी न घर में 20 लोगों की मौजूदगी में शादी हो सकेंगी। सुबह 9 बजे तक सिर्फ दूध, ब्रेड, फल और सब्जी ही मिल सकेंगी। कलेक्टर कौशलेंद्र विक्रम सिंह ने बुधवार शाम कोरोना कर्फ्यू के दौरान और सख्ती का आदेश जारी किया।
यह आदेश पहले मुख्यमंत्री शिवराज सिंह चौहान और फिर बुधवार को ग्वालियर आए प्रभारी सचिव अशोक शाह की आपत्ति के बाद निकाला गया है। मुख्यमंत्री व प्रभारी सचिव ने ग्वालियर में कोरोना कर्फ्यू के दौरान ढील पर आपत्ति दर्ज करायी थी। प्रभारी सचिव श्री शाह ने जब शहर का भ्रमण किया तो उन्हें दुकानें खुली मिलीं और सड़कों पर भारी संख्या में वाहन दौड़ते नजर आए थे।
कलेक्टर ने 29 अप्रैल को जारी 7 दिन के कोरोना कर्फ्यू के आदेश को बुधवार रात 7 मई तक के लिए संशोधित किया। इसमें उन्होंने शादियों पर पूरी तरह से प्रतिबंध लगा दिया है। अभी दोनों पक्षों के 20 लोगों के साथ घर में ही शादी समारोह आयोजित करने की छूट थी। कलेक्टर के इस आदेश के बाद शादी वाले परिवारों की परेशानी और बढ़ जाएंगी। अब उनके सामने शादी किसी दूसरे शहर में करने या फिर आयोजन निरस्त करने के अलावा और कोई विकल्प नहीं रह गया है। ऐसे ही अंतिम संस्कार, गंगभोज व उठावनी में भी अब सिर्फ पांच लोग शामिल हो सकेंगे।
गुरुवार से और भी रहेंगे प्रतिबंध
कोरोना वार्ड में आधी रात को मेल नर्स ने डांस किया तो 68 साल के बुजुर्ग भी बजाने लगे ताली
भिंड. जिला अस्पताल के कोविड आईसीयू में पीपीई किट पहने पैरामेडीकल स्टाफ ने न केवल खुद का तनाव दूर करने और गंभीर मरीजों के चेहरों पर मुस्कान लाने के लिए मंगलवार की रात नया तरीका अपनाया। मेल नर्स रवि सोलंकी और कुणाल गुप्ता ड्यूटी पर थे। रात 3 बजे इन्होंने बारी-बारी से डांस किया। कुणाल कहते हैं कि रात को जब कुछ मरीजों को नींद नहीं आ रही थी तो उनका तनाव दूर करने के लिए डांस किया और मरीजों से तालियां बजवाईं। 68 वर्षीय मरीज दिनेश अग्रवाल से पूछा गया कि दादा अब कैसा महसूस कर रहे तो वह बोले पहले से काफी बेहतर।
एक दिन में ही पॉजिटिव से निगेटिव हो गए एसपी सांघी
रैपिड एँटीजन टेस्ट में साेमवार काे काेराेना संक्रमित पाए गए एसपी अमित सांघी की आरटीपीसीआर टेस्ट की रिपाेर्ट निगेटिव आई है। इसके बाद भी वे दाे दिन तक हाेम आइसाेलेट रहेंगे। उधर, बुधवार काे छह पुलिस कर्मियाें की जांच रिपाेर्ट पाॅजिटिव आई है। इन्हें मिलाकर अब तक 150 पुलिसकर्मी संक्रमण का शिकार हाे चुके हैं। इनके परिजन भी संक्रमित हाे रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn